
צו התעבורה (עבריות קנס)(תיקון מס' 2), התשס"ה-2004

היו"ר מיכאל איתן:

	אנחנו מתחילים בצו התעבורה, מאיר שטרית, מה רוצה מאיתנו---

משה בוטון:

	הוא רוצה שאת העבירות הרציפים האלה יהיו ברירות קנס---

דוברת:

	ברירות משפט.

משה בוטון:

	ברירות משפט בוטל כבר?

דוברת:

	לא בוטל, אבל במקרה הזה רוצים שזה יהיה ברירות משפט.

משה בוטון:

	מה ההבדל?

דוברת:

	ההבדל הוא שבברירת קנס אתה מקבל את הקנס, אם אתה לא משלם אותו אז אוטומטית אתה הולך להישפט וברירת משפט אתה צריך לבקש להישפט ואם לא אז גובים ממך את הקנס באמצעי הגביה הקיימים.

משה בוטון:

	ויש כאלה ויש כאלה, אז מה ההבדל המהותי בניהם?

דוברת:

	זה היסטורי, לדעתנו המגמה צריכה להיות ככל האפשר להפוך לברירות משפט, כי ברירות הקנס מעמיסות על בתי המשפט.


משה בוטון:

	ומה עם ועדת הכלכלה עוד פעם תעשה---

עו"ד אלי נאור:

	לא היא צריכה את גובה הקנס לקבוע, הברירה עצמה תהיה ברירת משפט---

היו"ר מיכאל איתן:

	מישהו מתנגד, אתם מתנגדים לזה.

אברהם פריד:

	אנחנו מתנגדים לזה, מכיוון שנהג מונית, כמו שאתה מקבל בנתב"ג, הוא עבר איזה שהיא עבירה מסוימת, ודווקא בגלל שהוא הולך לעבור יותר עבירות עכשיו, אנחנו רוצים כן לפתור את העניין הזה ולכן אנחנו מתנגדים עד שלא יובהר כל הנושא של למה עוברים עבירה, מתי עוברים עבירה ולמה. 

היו"ר מיכאל איתן:

	אני רוצה להסביר מה אנחנו הולכים לעשות פה, יש בפרק השישי לצו התעבורה, עבירות קנס, יש הסדרים לגבי נמל התעופה בן- גוריון ושם בתקנה יש כבר מספר הוראות שמי שעובר אותן עובר עבירה פלילית ומוזמן לבית המשפט להישפט. ההצעה כרגע היא שזה יהפוך לברירות קנס, מה רע בזה?

אברהם פריד:

	אני קודם כל לא דיברתי על מה רע וטוב, אני רוצה להסביר שוב, ודווקא בימים הלאה עם פתיחתו של הטרמינל החדש, טרמינל שלוש, נוצר מצב שנהגי מוניות ואני מדבר על כלל נהגי המוניות ולא על מיעוט שאנחנו מייצגים אותם בסך הכול, הוא הולך לעבור יותר עבירות בגלל התנאים שנוצרו. ולכן, אני חושב, מן הראוי היה, אם כבר דנים בנושא הזה ודנים דווקא בעבירות שבתוך נמל התעופה בן-גוריון ולא על רמזור אדום, מן הראוי היה גם לדון בנושא הזה. ואולי לראות ולעשות לו תיקון מסוים, לשפר או לא לשפר, לשנות או לא לשנות את הקנס.

היו"ר מיכאל איתן:

	איזה תיקון אתם רוצים לעשות?

אברהם פריד:

	מכיוון שנמל התעופה בן- גוריון נפתח בחגיגיות, אבל לא ניתן מענה לכלל נהגי המוניות ולציבור הרחב שמגיע ואמור לצאת משם. ובכל מקום בעולם יש מענה לנהגי המוניות בשביל לקחת ולהחזיר את אותם הנוסעים.

היו"ר מיכאל איתן:

	אבל אין מי שיקשיב לך פה.

אברהם פריד:

	למה? יש נציגות של רשות שדות התעופה.

היו"ר מיכאל איתן:

	אז אני מבקש לדחות את הדיון בסוגיה הזאת ונזמין את נציג משרד התחבורה.

אברהם פריד:

	הוא פה.

נועה כרמל:

	אני ממשרד התחבורה אבל הנושא שייך לרשות שדות התעופה למעשה, אבל אני חושבת שזה לא הנושא על סדר היום וזה גם לא שייך לסמכותה, עם כל הכבוד, של הוועדה הזאת, הסדרי דיני תעבורה---

היו"ר מיכאל איתן:

	עם כל הכבוד אני מגדיר את סמכויות הוועדה ואני יכול להזמין כל אדם שאני מוצא לנחוץ ואני רוצה לשמוע, יש כאן טענה ואני רוצה לשמוע, אם זה לא בסמכותי, אז תלכו הביתה, אתם רוצים שאנחנו נאשר את זה או שאין לכם עניין בזה?

נועה כרמל:

	אנחנו מעוניינים להפוך את העבירות הקיימות לעבירות קנס, אנחנו מעוניינים שהדיון בשאלה האם ההסדרים בנמל התעופה בן- גוריון, נכון להיום הם טובים או לא טובים ואם החקיקה הנוכחית טובה או לא טובה במהויות שלה ובתכנים שאלה, זה שאלה לדיון נפרד.

היו"ר מיכאל איתן:

	אז אני עכשיו רוצה לעשות את הדיון הנפרד, אחר כך נעשה את הדיון הזה.

נועה כרמל:

	אדוני רשאי.

היו"ר מיכאל איתן:

	אז זה מה שאני מבקש לעשות, עכשיו, או שנעשה את זה כרגע, או שנזמין לכאן את אלכס לנגר שיסביר לנו מה קורה.

נועה כרמל:

	ההסדרים הם בסמכות רשות שדות התעופה.

היו"ר מיכאל איתן:

	בבקשה, אז מי כאן נציג רשות שדות התעופה.

נועה כרמל:

	מר אלי נאור, אחרי פיקוח נהגי המוניות, עורכת הדין נועה כרמל.

היו"ר מיכאל איתן:

	יש אחראי, זה משרד פול טיים ג'וב?

אלי נאור:

	זה משרה עם ארבעים פקחים ששומרים על שלום הציבור---

היו"ר מיכאל איתן:

	ארבעים פקחים על המוניות, ומה עם האוטובוסים?

אלי נאור:

	גם.

היו"ר מיכאל איתן:

	עוד ארבעים?

אלי נאור:

	אדוני ירשה לי לספר---


חיים עטר:

	סליחה אדוני היושב ראש, אני חייב לומר משפט. מה שקורה ברשות שדות התעופה שיש שם ממונה על המוניות שלעולם לא זימן את ראשי הארגונים לשם על מנת לבדוק, לראות איך לשפר את העניינים, עשו מה שעשו, יש שם אנרכיה מוחלטת.

אלי נאור:

	אני רוצה לענות, הסידורים בנמל התעופה בן- גוריון נקבעו בכללי רשות התעופה, בתקנות התעבורה, תקנה 516/517 בשנת 1983 עקב צעקה ציבורית גדולה שהייתה בגלל התנהגות לא נאותה של מספר מועט של נהגי מוניות, תאבי בצע ומאז קיים הפיקוח הזה.

היו"ר מיכאל איתן:

	כמה שנים אתה בתפקיד?

אלי נאור:

	אני בתפקיד הזה שבע שנים. אני רוצה לתת את הרקע על מה גם קצפם של החברים הנכבדים. 

היו"ר מיכאל איתן:

	לפני שאתה מפרט, יש לי בקשה, תראה, דבר ראשון, אני חושב ככה, אם באמת אף פעם לא נפגשת איתם, הייתי אומר זה קצת מוזר, אני אגיד לך למה, אני לא בעניינים אבל אני אדם, אני הולך ברחוב דיזינגוף בתל אביב, יורד עם המזוודות שלי, מרים יד, אני אומר יש מונית לשדה התעופה. המונית הזאת שאני עצרתי ברחוב דיזינגוף לשדה התעופה, היא לא מאוגדת אצלך בשדה התעופה בתחנת המוניות של שדה התעופה, היא צריכה להגיע לשם והיא צריכה להוריד שם את הנוסע והיא צריכה להוריד שם את המטען והיא צריכה מקום לחנות ויכול להיות שגם צריך להתחשב בה שהיא לא תחזור ריקה לתל אביב, אולי. 

	עכשיו, עומד נציג ארגון המוניות בישראל ואומר אף פעם לא זכינו להיפגש, פניתם לבקש דרך אגב?

חיים עטר:

	כן, הוא קיבל מכתב ממני באופן אישי, גם הבוס שלו קיבל, גבי אופיר, אני מוכן להגיש לך את זה כבוד היושב ראש.

היו"ר מיכאל איתן:

	יש לי הצעה---


אלי נאור:

	שבוע שעבר התקבל המכתב ותרם הספקנו לקבוע את הפגישה.

היו"ר מיכאל איתן:

	אני מציע כך, תשמעו, בואו נדחה את כל העניין הזה לשבועיים, תפגשו, אני לא רוצה להיכנס לכל הוויכוח הזה כאן, אולי תגיעו בניכם לעמק השווה ואז נגמור את כל זה בשלום ובשמחה. נדחה את זה בשבועיים, לא יקרה אם הקנסות יחזרו עוד שבועיים, בינתיים לא יהיו קנסות.

דוברת:

	אל תשכח שוועדת הכלכלה בפעם הקודמת לא אישרה את גובה הקנס. זאת אומרת מה שאנחנו עשינו---

נועה כרמל:

	אם אפשר רק משפט אחד. אנחנו כמובן נשמח להיפגש עם ארגון נהגי המוניות, הוצגה פה תמונה לטעמי לא ממש מלאה בהתחשב בעובדה שהמוניות בנמל התעופה בן-גוריון פעיל כבר אי אלו שנים. היום יש שתי אפשרויות, יש מי שניתנה לו הרשאה מטעם הרשות וזכה במכרז שפורסם כדין לקיים קווי מוניות מיוחדות או קווי מוניות שרות לפי העניין, יש שלושה זוכים שונים. מי שמגיע להוריד נוסע יש לו הסדרים שידועים, נדמה לי, לכל נהגי המוניות ולו רק מהסיבה הפשוטה שנהג מונית שמקבל רישיון להיות נהג מונית אמור גם להיות בקי בכללי רשות שדות התעופה, הסעת נוסעים במוניות נמל התעופה בן- גוריון. 

יש כללים שעודכנו כבר שרירים וקיימים יותר מעשרים שנה, יש פה איזה תמונה מעוותת משהו. מה גם שצריך לטעמי לעשות את ההבחנה בין הטענות הספציפיות שיש לארגון נהגי המוניות ולנהגי המוניות בכלל על הסדרי החניה, או ההסדרים התפעוליים של המוניות בטרמינל שלוש, ובין השאלה האם אלמנט ההרתעה מחייב או מצריך את הפכת העבירות לפי תקנות התעבורה, לעבירות של ברירת קנס, זה שני עניינים נפרדים לחלוטין. אנחנו בסך הכול, מה שמשרד התחבורה מבקש כאן זה להפוך את שתי העבירות האלה, העבירות לפי תקנות 516/517 להפוך אותן לעבירות של ברירת קנס. עניינים תפעוליים של המוניות בשדה התעופה, לטעמי, שוב, אנחנו ניפגש איתם, אדוני מבקש לדחות את הדיון, כמובן אין לנו התנגדות, אבל נדמה לי שצריך להעמיד את הדברים באיזה שהיא פרופורציה ונדמה לי שהיה ראוי לעשות את זה.

היו"ר מיכאל איתן:

	שמעתי, אני עדיין מבקש שתפגשו איתם ואנחנו נדחה את הדיון וניפגש כאן בעוד שבועיים. אני לא נכנסתי לגופם של הדברים, אני לא יודע מה יש, אני לא יודע מה אין---


דוברת:

	אבל זה ברור שעד הישיבה הבאה הם צריכים לבוא לדברים.

היו"ר מיכאל איתן:

	אני מוכן גם תוך שבוע אם זה מספיק לכם.

דוברת:

	אני מציעה שהם יודיעו או ישירות לנו או למשרד התחבורה אם הם הגיעו להסכמות.

היו"ר מיכאל איתן:

	הם לא צריכים להודיע כלום, בעוד שבועיים אנחנו נקיים פה ישיבה.

הישיבה ננעלה בשעה 11:00






